Гаражэнку затрымалі, нягледзячы на тое, што яна мела акрэдытацыю МЗС Беларусі. Менскі АМОН паводзіў сябе вельмі жорстка, зазначыла спадарыня Гаражэнка. Падчас затрыманьня была пашкоджаная камэра "5 каналу". З пастарунку яе вызвалілі дзякуючы ўмяшаньню ўкраінскага консула. Украінскія дыпляматы працягваюць працу для высьвятленьня лёсу іншых грамадзянаў Украіны, затрыманых пасьля заканчэньня сустрэчы Аляксандра Мілінкевіча з выбарцамі ля Лядовага палацу ў Менску. Паводле Ганны Гаражэнкі, у вязьніцы застаюцца прынамсі шэсьць украінцаў. Лік затрыманых беларускіх актывістаў кіраўніца гарадзкога штаба Мілінкевіча Валянціна Палевікова ацаніла прынамсі на пяць чалавек.